CELEX: 52003PC0149
Language: el
Date: 2003-03-27
Title: Πρόταση απόφασης του Συμβουλίου σχετικά με την τροποποίηση της απόφασης του Συμβουλίου της 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης

Avis juridique important

|

52003PC0149

Πρόταση απόφασης του Συμβουλίου σχετικά με την τροποποίηση της απόφασης του Συμβουλίου της 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης  /* COM/2003/0149 τελικό */  

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την τροποποίηση της απόφασης του Συμβουλίου της 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Με την απόφαση του Συμβουλίου της 16ης Δεκεμβρίου 1980 συστήθηκε συμβουλευτική επιτροπή για το πρόγραμμα σύντηξης. Στον εσωτερικό κανονισμό της περιλαμβάνεται σταθμισμένο σύστημα ψηφοφορίας, το οποίο τροποποιήθηκε αντίστοιχα έπειτα από κάθε προσχώρηση νέων κρατών μελών.2. Η συμβουλευτική επιτροπή για τήν έρευνα στη σύντηξη (CCE-FU), που συστήθηκε με το άρθρο 6 παράγραφος 2 της απόφασης 1999/175/Eυρατόμ του Συμβουλίου, αποφάσισε ομόφωνα τον Ιούνιο του 2002 να τροποποιήσει το σύστημα ψηφοφορίας της ώστε να συμβαδίζει με το σταθμισμένο σύστημα ψηφοφορίας που ισχύει στην ευρωπαϊκή συμφωνία για την ανάπτυξη της σύντηξης (EFDA).3. Σε δήλωσή τους που κατατέθηκε στα πρακτικά του Συμβουλίου της 30ης Σεπτεμβρίου 2002, το Συμβούλιο και η Επιτροπή αναγνώρισαν την ομόφωνη απόφαση της CCE-FU αναφορικά με το προταθέν επικαιροποιημένο σταθμισμένο σύστημα ψηφοφορίας που θα εφαρμόζεται στην επιτροπή του άρθρου 6 παράγραφος 2 της απόφασης του Συμβουλίου για τη θέσπιση του ειδικού προγράμματος (Ευρατόμ) 2002-2006, όσον αφορά θέματα συναφή με την πυρηνική σύντηξη.4. Όσον αφορά την παραπάνω αναφερόμενη δήλωση στα πρακτικά του Συμβουλίου, είναι πλέον ενδεδειγμένο να προτείνει η Επιτροπή μέτρα για την τροποποίηση της απόφασης του Συμβουλίου της 16ης Δεκεμβρίου 1980 για τη σύσταση της συμβουλευτικής επιτροπής του προγράμματος σύντηξης.Για το σκοπό αυτό προτείνει η Επιτροπή την τροποποίηση της απόφασης του Συμβουλίου της 16ης Δεκεμβρίου 1980 - όπως τροποποιήθηκε τελευταία με την απόφαση 95/1/EΚ, Ευρατόμ, ΕΚΑΧ του Συμβουλίου της 1ης Ιανουαρίου 1995, ιδίως της παραγράφου 14 περί σταθμισμένου συστήματος ψηφοφορίας, όπως συμφωνήθηκε από την CCE-FU και καταγράφηκε στα πρακτικά του Συμβουλίου της 30ης Σεπτεμβρίου 2002.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την τροποποίηση της απόφασης του Συμβουλίου της 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 7,την πρόταση της Επιτροπής,Εκτιμώντας τα εξής:(1) Στο άρθρο 6 παράγραφος 2 της απόφασης 1999/175/Eυρατόμ [1] του Συμβουλίου για τη θέσπιση ειδικού προγράμματος (Ευρατόμ) έρευνας και εκπαίδευσης στον τομέα της πυρηνικής ενέργειας (2002-2006) προβλέπεται ότι, για την υλοποίηση του ειδικού προγράμματος, η Επιτροπή επικουρείται από συμβουλευτική επιτροπή και ότι, για θέματα που αφορούν τη σύντηξη, ισχύουν τα προβλεπόμενα στην απόφαση του Συμβουλίου της 16ης Δεκεμβρίου 1980 σχετικά με τη συμβουλευτική επιτροπή για το πρόγραμμα σύντηξης.[1]  EE L 294, 29.10.2002, σ. 74.(2) Κατά τη συνεδρίαση του Συμβουλίου της 30ης Σεπτεμβρίου 2002, το Συμβούλιο και η Επιτροπή αναγνώρισαν την ομόφωνη συμφωνία της συμβουλευτικής επιτροπής για την έρευνα στη σύντηξη(CCE-FU) αναφορικά με επικαιροποιημένο σταθμισμένο σύστημα ψηφοφορίας που θα εφαρμόζεται στην επιτροπή του άρθρου 6 παράγραφος 2 της απόφασης 2002/837/Ευρατόμ του Συμβουλίου όσον αφορά θέματα συναφή με την πυρηνική σύντηξη.(3) Εν όψει των ανωτέρω είναι πλέον ενδεδειγμένη η αντίστοιχη τροποποίηση της απόφασης του Συμβουλίου της 16ης Δεκεμβρίου 1980 - όπως τροποποιήθηκε τελευταία με την απόφαση 95/1/EΚ, Ευρατόμ, ΕΚΑΧ του Συμβουλίου της 1ης Ιανουαρίου 1995 [2] - για τη σύσταση της συμβουλευτικής επιτροπής για το πρόγραμμα σύντηξης,[2]  EE L 1, 1.1.1995, σ.1.ΑΠΟΦΑΣΙΖΕΙ:Άρθρο μόνοΣτην παράγραφο 14 της απόφασης του Συμβουλίου της 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης, αντικαθίστανται οι δύο τελευταίες φράσεις από το ακόλουθο κείμενο:«Γνώμες σχετιζόμενες με το σημείο στ) της παραγράφου 5 εγκρίνονται με το εξής σύστημα στάθμισης ψήφων:Bέλγιο  //  2Δανία  //  2Γερμανία  //  5Ελλάδα  //  2Ισπανία  //  3Γαλλία  //  5Iρλανδία  //  2Iταλία  //  5Λουξεμβούργο  //  1Κάτω Χώρες  //  2Aυστρία  //  2Πορτογαλία  //  2Φινλανδία  //  2Σουηδία  //  2Ελβετία  //  2Ηνωμ. Βασίλειο  //  5Σύνολο   //  44Για την έγκριση γνώμης, απαιτείται πλειοψηφία 23 ψήφων υπέρ, εκ μέρους οκτώ τουλάχιστον αντιπροσωπιών».Βρυξέλλες,Για το ΣυμβούλιοΟ Πρόεδρος